**АНЕКС ШКОЛСКОГ ПРОГРАМА ЗА 1. РАЗРЕД**

|  |  |  |  |
| --- | --- | --- | --- |
| **Назив предмета: Дигитални свет** | | | |
| **Годишњи фонд:36** | **Циљеви:** Циљ наставе и учења предмета Дигитални свет је развијање дигиталне компетенције ученика ради њиховог оспособљавања за безбедну и правилну употребу дигиталних уређаја за учење, комуникацију, сарадњу и развој алгоритамског начина размишљања. | | |
| **Недељни фонд:1** | **Задатак :** Препознати дигиталне уређаје из окружења, њихово коришћење и безбедност….. | | |
| **Теме** | **Исходи** | **Садржаји** | **Начин остваривања програма** |
| Дигитално друштво     Безбедно коришћење дигиталних уређаја    Алгоритамски начин размишљања | -препозна дигиталне уређаје из окружења и именује неке од њих;  - наведе неке од животних ситуација у којима дигитални уређаји олакшавају обављање послова;  - упореди начине рада и живота људи пре и после појаве дигиталних уређаја;  - упореди начине креативног изражавања са дигиталним уређајима и без њих;  - користи дигиталне уџбенике за учење (самостално и/или уз помоћ наставника);  - упореди дигитални и папирни уџбеник;  - упореди традиционалне видове комуникације са комуникацијом посредством дигиталних уређаја;  - наведе неке од карактеристика „паметног“ дигиталног уређаја;  - наведе на који начин дигитални уређаји могу да допринесу упознавању културне баштине;  - наведе основна правила за коришћење дигиталних уређаја како не би угрозио здравље;  - наведе неке од здравствених ризика везаних за прекомерно или неправилно коришћење дигиталних уређаја;  - доведе у везу начин одлагања електронског отпада са загађењем животне средине;  - наброји основне податке о личности;  - објасни зашто саопштавање података о личности представља ризично понашање при комуникацији помоћу дигиталних уређаја;  - именује особе или институције којима се треба обратити за помоћ у случају контакта са непримереним дигиталним садржајем, непознатим, злонамерним особама или особама које комуницирају на неприхватљив начин;  - наведе основне препоруке за руковање дигиталним уређајем на одговоран начин (примена мера физичке заштите) и објасни зашто је важно примењивати их;  - анализира једноставан познати поступак/активност и предлаже кораке за његово спровођење;  - протумачи симболе познатог/договореног значења и спроведе поступак описан њима;  - уочи и исправи грешку у симболима израженом упутству (алгоритму), провери ваљаност свог решења и по потреби га поправи (самостално или сараднички);  - доведе у везу алгоритам и понашање дигиталног уређаја. | Различит изглед дигиталних уређаја.  Дигитални уређаји у различитим занимањима.  Учење уз помоћ дигиталних уџбеника.  Креативно изражавање са дигиталним уређајима и без њих.  Комуникација посредством дигиталних уређаја.  Дигитални уређај и паметни дигитални уређај.  Коришћење дигиталних уређаја за повећање прилика за учење и стицање искуства ученика у области науке, културе и уметности.  Дигитални уређај и наше здравље (вид, положај тела, време пред екраном, дигитални уређај као отпад).  Подаци о личности и њихова заштита при комуникацији помоћу дигиталних уређаја.  Помоћ у случају контакта са непримереним дигиталним садржајем, непознатим, злонамерним особама или особама које комуницирају на неприхватљив начин.  Одговорно руковање дигиталним уређајем  Разлагање проблема на мање целине.  Осмишљавање корака који воде до решења једноставног проблема.  Тумачење постојећих и креирање алгоритама изражених симболима.  Уочавање и исправљање грешака у алгоритму.  Тумачење понашања дигиталног уређаја у односу на приказани алгоритам. | Методе рада  Демонстративна,   интерактивна,  истраживачка и игра:  Облик рада:  индивидуални, фронтални, групни….  Наставник упознаје  ученике са појмом **дигитални свет.**  Деца да уоче да су дигитални уређаји свуда око њих - код куће, у школи, дому здравља, продавници, на паркингу, улици...поделе са вршњацима животне ситуације које су их увериле у корисност дигиталних уређаја - опише како родитељи плаћају рачуне од куће, без чекања у реду, како проналазе информације које су им потребне - радно време продавнице, временску прогнозу, читају новине, користе навигацију...  Наставник  креира образовну ситуацију у којој ученици могу да увиде да су дигитални уређаји свуда око њих - код куће, у школи, дому здравља, продавници, на паркингу, улици. Наставник не  инсистира на дефинисању дигиталног уређаја. Наставник објашњава да рачунари данас имају различите појавне облике. Десктоп, лаптоп или таблет јесу рачунари, али то је и телефон, као и нека савремена играчка, фрижидер, клима уређај, веш-машина. Отуда термин рачунар (енгл. цомпутер) није довољан, те користимо термин дигитални уређај.  Наставник  демонстрира и, заједно са ученицима примењује начине коришћења дигиталних уређаја на безбедан начин по здравље.  Наставник и ученик разговарају о дужини утрошеног времена испред екрана. Разговор о правилном одлагау електронског отпада- важно  питање за очување здраве животне средине.  Знања ученика и садржаје осталих обавезних предмета и изборних програма требало би искористити како би се пред њих поставио адекватан задатак - поступак који треба да анализирају и предложе кораке за његово спровођење (колут унапред, писање слова, низ сличица од којих треба сачинити причу, низ сличица међу којима има сувишних...). Наставник треба да уведе термин алгоритам и да га ученицима протумачи као упутство за решавање неког проблема или извођење неког поступка.  Корелација са .Свет око нас, математиком, српским језиком… корелација и примена методе,,изокренута учионица”..  Активности ученика:  Слушају,користи дигитални уџбеник, раде практично, користе ИКТ уређаје, користе интернет….претражује, црта, истражује...  ИКТ у настави: Отворени образовни ресурси,видео ресурси, презентације…. |